Diari Oficial de la Generalitat Valenciana


Sumari del DOGV 7722, del 17-02-2016 (2016/1003)

RESOLUCIÓ de 2 de febrer de 2016, de la Direcció General de Treball i Benestar Laboral, per la qual es disposa el depòsit i la publicitat dels estatuts de l'associació empresarial denominada Associació de Centres Especials d'Ocupació d'Iniciativa Social AECEMFO-Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7722

Data del DOGV
:   17-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1003


Data del document
:   02-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 2 de febrer de 2016, de la Direcció General de Treball i Benestar Laboral, per la qual es disposa el depòsit i la publicitat dels estatuts de l'associació empresarial denominada Associació de Centres Especials d'Ocupació d'Iniciativa Social AECEMFO-Comunitat Valenciana.  
 [2016/1003]  
Ha sigut admés el depòsit dels estatuts de l'organització empresarial denominada Associació de Centres Especials d'Ocupació d'Iniciativa Social AECEMFO-Comunitat Valenciana, per comprovar-se que reuneixen els requisits que preveu la Llei 19/1977, d'1 d'abril, sobre la regulació del dret d'associació sindical (BOE 04.04.1977), i el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
La sol·licitud va ser formulada per Vicente Micó Alonso, per mitjà d'un escrit de data 11 de setembre de 2015, presentat el dia 22 d'octubre de 2015.  
Observats defectes en la documentació presentada, es va requerir la seua esmena amb data 9 de novembre de 2015, la qual es va portar a efecte el dia 20 de gener de 2016.  
Els estatuts i l'acta de constitució estan subscrits per: David Sanz Campos, en representació d'Ilunión Servicios Industriales Levante, SL; Enrique Llin Ruiz, en representació d'Ilunión Lavanderías, SA; Elena Pérez Cayuela, en representació d'Ilunión CEE Limpieza y Medio Ambiente, SA; José Ángel Preciados Fernández, en representació d'Ilunión Hoteles Levante, SA; Pedro Buesa García, en representació d'Ilunión Outsourcing Levante, SL; Óscar da Pena Gallego, en representació d'Ilunión Asesores, SA, i Vicente Micó Alonso en representació de l'Associació per a l'Ocupació i la Formació de Persones amb Discapacitat, el qual també actua en representació de la resta de les entitats.  
  
S'indica que en els estatuts consta com a domicili de l'associació el passatge de Ventura Feliu, número 15, entresòl esquerre, de València, i el seu àmbit territorial és el conjunt de la Comunitat Valenciana i el funcional les persones jurídiques o físiques, empresaris amb treballadors a càrrec seu, que siguen titulars de centres especials d'ocupació.  
Es disposa la publicitat de la present resolució per mitjà de la seua publicació en el Diari Oficial de la Comunitat Valenciana.  
Qualsevol interessat podrà examinar el document depositat i obtindre'n còpia en aquest centre directiu, situat a l'avinguda de Navarro Reverter, número 2, primera planta, de València, que es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
  
La competència de la Direcció General de Treball i Benestar Laboral ve determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
  
  
València, 2 de febrer de 2016.- La directora general: Cristina Moreno Fernández.